දෙවැනි ලෝක යුද්ධයෙන් අනතුරුව සම්බාධක පැනවී තිබුණු ජපානයට නිදහස ලබාදුන් සැන් ෆ්‍රැන්සිස්කෝ ගිවිසුම අත්සන් තැබීමේ 70 වැනි සංවත්සරය ඊයේ ජපානයේ ටෝකියෝ නුවර දී පැවැත්වුණා.ජපානයට නිදහස ලබා ගැනීම සඳහා එවකට ශ්‍රී ලංකා මුදල් අමාත්‍ය ජේ ආර් ජයවර්ධන ඇමරිකාවේ සැන් ෆ්‍රැන්සිස්කෝ නුවර දී ලෝක නියෝජිතයින් අමතා සිදුකල දේශනය ප්‍රබල කාර්යභාරයක් ඉටු කළා.වෛරයෙන් වෛරය නොසන්සිඳේ යන බුදු වදන විග්‍රහ කරමින් එවක මුදල් අමාත්‍යවරයා විසින් සිදුකළ එම දේශනය ජපානයට නිදහස ලබාදීම සඳහා මහෝපකාරී වූ බව ජපානයේ සමස්ථ පිළිගැනීමයි.එදා පටන් අද දක්වා ජපානය ශ්‍රී ලංකාවේ සමීපතම මිතුරකු ලෙස කටයුතු කරනු ලබන්නේ ජේ.ආර් ජයවර්ධන එදා සිය රට වෙනුවෙන් පෙනී සිටිමින් සිදුකළ කාර්යභාරයට කෘත ගුණ දැක්වීමක් ලෙසටයි. 1951 සැප්තැම්බර් 06 වෙනි දින අමෙරිකාවේ සැන් ෆ්‍රැන්සිස්කෝ නුවරදී සිදුකළ මෙම දේශනයේ වීඩියෝ පට සහ ඡායාරූප එකතුවක් පානයේ ශ්‍රී ලංකා තානාපති කාර්යාලයේ දී ප්‍රදර්ශනය කළ අතර මෙම අවස්ථාව සජීවීව ආවරණය කිරීම සඳහා ජපානයේ රූපවාහිනී නාලිකා සියල්ල කටයුතු කර තිබුණා.මෙම අවස්ථාවේදී දිවංගත ජේ ආර් ජයවර්ධනගේ මුනුබුරා වන ප්‍රදීප් ජයවර්ධන කොළඹ ජයවර්ධන මධ්‍යස්ථානයේ සිට සජීවිව එක්වූ අතර ජපානයේ සාමය ගොඩනැගීම, පුනරුත්ථාපනය හා ප්‍රතිසංස්කරණය පිළිබඳ හිටපු නියෝජිත යසුෂි අකාෂි.